බෞද්ධ පාඨශාලාවක් ආරම්භවීමත් සමඟම දොඩම්දූවේ පඤ්ඤානන්ද හිමිපාණෝ 1899 ජුනි 4 වැනි දින රද්දොළුවේ පැවැති පිරිමි දරුවන් සඳහා වූ පාසල හා ගැහැණු දරුවන් සඳහා වූ පාසල රද්දොළුවේ බෞද්ධ මිශ්‍ර‍්‍ර පාඨශාලාව නමින් පරම විඤ්ඤාණාර්ථ බෞද්ධ සමාගම යටතේ ලියාපදිංචි කැර ඇති අතර 1900 සැප්තැම්බර් 1 දින සිට මේ විදුහල රජයේ ආධාර ලබන පාසලක් ලෙස පත්කර ඇත.1909 රද්දොළුවේ හිඹුටානේ විසූ දානපති කේ.සීමොන් ප්‍රනාන්දු මහතා පරිත්‍යාග කළ අක්කර එකක ඉඩමේ ගොඩනැගිලි ඉදිකර තිබේ. 1964 මැයි 1 දින මේ විදුහල මහ විදුහලක් වූ අතර 1995 මාර්තු 15 වැනි දින කලා අංශයේ උසස් පෙළ පන්ති ආරම්භකර ඇත. 1978 මැයි 7 වැනි දින උසස්පෙළ වාණිජ පන්ති ආරම්භ කිරීම විදුහලේ තවත් ඉදිරි පියවරක් විය.රද්දොළුගම නිවාස සංකීර්ණය ආරම්භවීමත් සමගම ප්‍රදේශයේ අධ්‍යාපන අවශ්‍යතා උපරිම මට්ටමින් පූරණය සඳහා තවත් ඉඩම් අක්කර හතහමාරක් පවරා ගැනීමත් 30 ය25 තෙමහල් ගොඩනැගිලි දෙකක් හා 70 - 25 දෙමහල් ගොඩනැගිල්ලක් ලබාදීමට සිදුවිය. 1986 මැයි 16 දින අ.පො.ස (උ.පෙ) විද්‍යා විෂය ධාරාව ආරම්භ කිරීමත් සමගම උසස් විදුහලක් බවට පත්විය.විදුහලේ 125 වැනි සංවත්සරය සමරා විදුහලේදී සංඝයා වහන්සේ 125 නමකට සංඝගත දක්ෂිණාවක් පිරිනැමුණේ ප්‍රදේශයේ සෑම දෙනාගේ සහයෝගයෙනි.